For de fleste er kæledyrene en del af familien, og ligesom vi forkæler vores allernærmeste i julen, så bliver kæledyrene også forkælet lidt ekstra – ofte også med en gave under træet. Men hvad er det, nordjyderne køber, når de gerne vil forkæle deres firbenede venner? Det har Anita Andersen fra Maxi Zoo i Aalborg svaret på. - I år er det særligt gryntende lyserøde gummigrise, der hitter hos kæledyrsejerne, siger hun og fortsætter: - Mad er også altid en sikker vinder. Men det skal være kvalitetsmad – eksempelvis tørret kød er meget populært. Generelt er det hundeejerne, som bruger flest penge på deres dyr. Men det er der ifølge Anita Andersen en helt logisk forklaring på: - Hundelegetøj skal kunne holde til mere, og så er det også ofte større, siger hun. Noget af det dyreste, du kan købe til dit kæledyr hos Maxi Zoo er et transportbur, som løber op i små 3000 kroner, eller en sofa i imiteret læder til omkring 900 kroner. Er du stadig i tvivl om, hvad du skal give Fido i julegave, så har Dyrenes beskyttelse fem bud:
Hvert år kan mange af de nordjyske kæledyr se frem til en pakke undertræet. Men hvad er det egentlig der hitter, når vi køber julegaver til vores firbenede venner?